
ΠΡΟΕΔ ΡΙΚΑ ΔΙΑΤ ΑΓΜΑΤΑ 

( 1 ) 

ΠΡΟΕΔΡΙΚΟ ΔΙΑΤΑΓΜΑ ΥΠΆΡΙΘ. 92 
Ίδρυση Εργαστηρίου Περιβαλλοντικής Επικοινωνίας και 
Οπτικοακουστικής Τεκμηρίωσης στο Τμήμα Μηχανι¬ 
κών Χωροταξίας και Περιφερειακής Ανάπτυξης του 
Πανεπιστημίου Θεσσαλίας και καθορισμός του εσωτε¬ 
ρικού κανονισμού λειτουργίας του. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α) Των άρθρων 50 παρ. 1 και7παρ. 5 του Ν. 1268/1982 
(Α' 87) όπως η τελευταία αυτή διάταξη τροποποιήθηκε με 
το άρθρο 48 παρ. 2 του Ν. 1404/1983 (Α' 173). 

β) Του άρθρου 22παρ. 3του Ν. 2362/1995 (Α'247). 

γ) Του άρθρου 1 περιπτ. II του Π.Δ. 55/1996 (Α'48). 


δ) Του άρθρου 29Ατου Ν. 1558/1985 (Α' 137) όπως αυ¬ 
τό προσετέθη με το άρθρο 27 του Ν. 2081/1992 (Α' 154) 
και τροποποιήθηκε με την παρ. 2α του άρθρου 1 του Ν. 
2469/1997 (Α'38). 

ε) Της αριθ. 1107147/1239/066Α/4.10.1996 απόφασης 
του Πρωθυπουργού και του Υπουργού Οικονομικών 
«Ανάθεση αρμοδιοτήτων του Υπουργού Οικονομικών 
στους Υφυπουργούς Οικονομικών» (Β' 922). 

2. Τη γνώμη της Γ ενικής Συνέλευσης του Τ μήματος Μη¬ 
χανικών Χωροταξίας και Περιφερειακής Ανάπτυξης του 
Πανεπιστημίου Θεσσαλίας (συνεδρίαση 18/9.9.1998). 

3. Το γεγονός ότι από τις διατάξεις του παρόντος προ- 
καλείται ετησίως συνολική δαπάνη ύψους 2.000.000 δρχ. 
η οποία θα βαρύνει τον προϋπολογισμό του Πανεπιστημί¬ 
ου Θεσσαλίας. Η δαπάνη αυτή θα καλύπτεται κατά ένα μέ¬ 
ρος από τις πιστώσεις που θα εγγράφονται στον προϋπο¬ 
λογισμό αυτό (ΚΑΕ 4121) και κατά το υπόλοιπο αυτής από 
τα έσοδα των εργαστηρίων κατά τα ειδικότερα προβλε- 
πόμενα στο άρθρο 7 του παρόντος διατάγματος χωρίς 
αύξηση της κρατικής επιχορήγησης προς το Πανεπιστή¬ 
μιο Θεσσαλίας. 

4. Την αριθμ. 60/1999 γνωμοδότηση του Συμβουλίου 
της Επικράτειας με πρόταση του Υπουργού Εθνικής Παι¬ 
δείας και Θρησκευμάτων και του Υφυπουργού Οικονομι¬ 
κών, αποφασίζουμε: 

Άρθρο 1 

Ίδρυση - αντικείμενο 

1. Ιδρύεται στο Τμήμα Μηχανικών Χωροταξίας και Περι¬ 
φερειακής Ανάπτυξης του Πανεπιστημίου Θεσσαλίας 
Εργαστήριο Περιβαλλοντικής Επικοινωνίας και Οπτικοα- 
κουστικής Τεκμηρίωσης το οποίο εξυπηρετεί διδακτικές 
και ερευνητικές ανάγκες στα γνωστικά αντικείμενα που 
σχετίζονται με το περιβάλλον, την αρχιτεκτονική, τη πο¬ 
λεοδομία, την κοινωνιολογία, την εθνολογία και λαογρα¬ 
φία, τη παιδαγωγική και τις καλές τέχνες. 

Άρθρο 2 
Αποστολή 

Το εργαστήριο έχει ως αποστολή: 

α) Την κάλυψη σε προπτυχιακό και μεταπτυχιακό επίπε¬ 
δο των διδακτικών και ερευνητικών αναγκών του Τμήμα¬ 
τος Μηχανικών Χωροταξίας και Περιφερειακής Ανάπτυ¬ 
ξης καθώς και άλλων τμημάτων του Πανεπιστημίου Θεσ- 

σαλίας, στα αντικείμενα με τα οποία ασχολείται, όπως αυ¬ 
τά προσδιορίζονται στο άρθρο 1. 

β) Την ανάπτυξη προγραμμάτων διδασκαλίας και τη διε¬ 
ξαγωγή βασικής και εφαρμοσμένης έρευνας. 

γ) Την συνεργασία και ανταλλαγή επιστημονικών γνώ¬ 
σεων με άλλα ακαδημαϊκά ή ερευνητικά ιδρύματα της 
ημεδαπής ή της αλλοδαπής. 

δ) Την οργάνωση σεμιναρίων, συμποσίων, συνεδρίων, 
διαλέξεων καθώς και την πραγματοποίηση δημοσιεύσε¬ 
ων και εκδόσεων. 

ε) Την παροχή υπηρεσιών κατά τα προβλεπόμενα στο 
Π.Δ. 159/1984 (Α'53). 

Άρθρο 3 
Προσωπικό 

Το εργαστήριο στελεχώνεται από ί) μέλη του Διδακτικού 
Ερευνητικού Προσωπικού (Δ.Ε.Π.) του Τμήματος Μηχανι¬ 
κών Χωροταξίας και Περιφερειακής Ανάπτυξης που η ειδι¬ 
κότητά τους σχετίζεται με τα γνωστικά αντικείμενα που κα¬ 
λύπτει το εργαστήριο, ϋ) μέλη του Ειδικού Διοικητικού-Τε- 
χνικού Προσωπικού (Ε.Δ.Τ.Π.) του Τμήματος και ϋί) λοιπό 
επιστημονικό προσωπικό που τοποθετείται σ’ αυτό. 

Άρθρο 4 

Διοίκηση - αρμοδιότητες 

1. Το εργαστήριο διευθύνεται από τον διευθυντή που εί¬ 
ναι μέλος του Διδακτικού Ερευνητικού Προσωπικού 
(Δ.Ε.Π.) που ορίζεται με τη διαδικασία του άρθρου 28 
παρ. 22του Ν. 2083/1992 (Ά 159). 

2.0 διευθυντής ασκεί τις αρμοδιότητες που ορίζει το άρ¬ 
θρο 7 του Ν. 1268/82 μεταξύ των οποίων περιλαμβάνονται 
ο συντονισμός του διδακτικού (προπτυχιακού-μεταπτυχια- 
κού) και ερευνητικού έργου του εργαστηρίου, η κατάρτιση 
και η υποβολή στη Γενική Συνέλευση του Τμήματος του 
ετήσιου προγράμματος λειτουργίας του εργαστηρίου η 
μέριμνα για την τήρησή του, η μέριμνα για την κατανομή 
των χώρων του εργαστηρίου, η μέριμνα για τη στελέχωσή 
του με το αναγκαίο προσωπικό, η μέριμνα για την οικονο¬ 
μική διαχείριση των εσόδων του, η υποβολή στη Γενική Συ¬ 
νέλευση του Τμήματος του ετήσιου απολογισμού των δρα¬ 
στηριοτήτων του, η εισήγηση στην Γ.Σ. του Τμήματος για 
τον ορισμό των υπευθύνων για τα αναλώσιμα υλικά και τον 
κινητό εξοπλισμό η υπογραφή κάθε έγγραφου και γενικά η 
ευθύνη για την ομαλή και απρόσκοπτη λειτουργία του. 

Άρθρο 5 
Εγκατάσταση 

Το εργαστήριο εγκαθίσταται σε χώρους του Πανεπι¬ 
στημίου Θεσσαλίας. Χώροι του εργαστηρίου είναι εκείνοι 
στους οποίους εκτελούνται δραστηριότητες συναφείς με 
την αποστολή του, συμπεριλαμβανομένων και των ειδι¬ 
κών εγκαταστάσεων με τον τεχνικό εξοπλισμό, για τη διε¬ 
νέργεια των ερευνητικών προγραμμάτων. Χώροι θεω¬ 
ρούνται επίσης το γραφείο του διευθυντή, καθώς και κά¬ 
θε άλλος χώρος που διατίθεται για τη λειτουργία του. Στο 
χώρο εγκατάστασης υπάρχει πινακίδα με τον ακριβή τίτ¬ 
λο του εργαστηρίου. 

Άρθρο 6 

Λειτουργία 

1. Το εργαστήριο λειτουργεί κατά τις εργάσιμες ημέρες 
και ώρες, σύμφωνα με τον κανονισμό του Πανεπιστημίου 


Θεσσαλίας. Το ωράριο εργασίας του προσωπικού είναι 
αυτό το οποίο προβλέπεται για κάθε κατηγορία, από τον 
εσωτερικό κανονισμό λειτουργίας του Πανεπιστημίου 
(άρθρο5παρ.3δτου Ν. 2083/1992. 

2. Ο διευθυντής ενημερώνεται πριν από τη διεξαγωγή 
κάθε εργασίας που γίνεται στο εργαστήριο, στα πλαίσια 
ερευνητικού προγράμματος ή άλλου έργου, που έχει 
αποφασισθεί από το τμήμα, και καθορίζει μέσα στα πλαί¬ 
σια της αποστολής του εργαστηρίου την προτεραιότητα 
στη χρησιμοποίηση οργάνων και χώρων σε περίπτωση 
που δεν υπάρχει σχετική απόφαση. 

3. Ο διευθυντής έχει την ευθύνη για την εν γένει λει¬ 
τουργία του εργαστηρίου, τη χρησιμοποίηση οργάνων 
και υλικών που ανήκουν σ’ αυτό την παραμονή των εργα¬ 
ζομένων (προσωπικού, φοιτητών, επισκεπτών), στους χώ¬ 
ρους όπου τηρούνται ειδικοί κανόνες ασφαλείας που 
αποσκοπούν στην προφύλαξη της υγείας και αρτιμέλειας 
των εργαζομένων καθώς και στην προστασία των οργά¬ 
νων και εγκαταστάσεών του εργαστηρίου από βλάβες. 

4. Η χρησιμοποίηση ειδικών οργάνων του εργαστηρίου 
επιτρέπεται μόνο στο προσωπικό του εργαστηρίου ή άλ¬ 
λους ερευνητές που έχουν ειδική επί των οργάνων αυτών 
εκπαίδευση και εξουσιοδότηση. Κινητά όργανα και 
σκεύη, τα οποία παραδίδονται για τη διεξαγωγή εργα¬ 
σιών επιστρέφονται, μετά τη χρησιμοποίησή τους, στην 
κατάσταση που είχαν παραδοθεί. 

5. Η πρόσληψη διακεκριμένων επιστημόνων σε τομείς 
σχετικούς με τις διδακτικές και ερευνητικές δραστηριό¬ 
τητες του εργαστηρίου, στην περίπτωση που είναι δυνα¬ 
τή κατά τις ισχύουσες διατάξεις, ενεργείται κατόπιν ειση- 
γήσεως του διευθυντή από τα αρμόδια όργανα του τμή¬ 
ματος. 

6. Στο εργαστήριο έχουν δικαίωμα εκτέλεσης πειραμα¬ 
τικών εργασιών τα μέλη Δ.Ε.Π. του εργαστηρίου αυτοτε- 
λώς ή σε συνεργασία με άλλα μέλη Δ.Ε.Π. του τμήματος 
ή άλλους ερευνητές, εφόσον το αντικείμενο της έρευνας 
είναι σχετικό με τις δραστηριότητες του εργαστηρίου. Για 
την εκτέλεση πειραματικής εργασίας, από ερευνητές, οι 
οποίοι δεν είναι μέλη του εργαστηρίου, χορηγείται άδεια 
ύστερα από σχετική αίτηση, στην οποία αναφέρονται: ο 
σκοπός της εργασίας, το χρονοδιάγραμμά της, η χρησι¬ 
μοποίηση ή μη οργάνων τα οποία διαθέτει το εργαστήριο, 
οι διατάξεις οι οποίες διέπουν την εκτέλεση αυτής της πει¬ 
ραματικής εργασίας και ο προϋπολογισμός της δαπάνης 
που απαιτείται. 

Άρθρο 7 
Έσοδα 

Τα έσοδα του εργαστηρίου προέρχονται από: α) Την 
εκτέλεση ερευνητικών προγραμμάτων που πραγματοποι¬ 
ούνται για ίδιο λογαριασμό ή για λογαριασμό τρίτων, β) 
Τη πώληση ερευνητικών και εν γένει επιστημονικών προϊ¬ 
όντων. γ) Την παροχή υπηρεσιών σύμφωνα με το άρθρο 3 
παρ. 3 του Π.Δ. 159/1984 9 (Ά 53). δ) Τις πιστώσεις που 
διατίθενται από το Τμήμα Μηχανικών Χωροταξίας και Πε¬ 
ριφερειακής Ανάπτυξης με τη διαδικασία του άρθρου 4 
παρ.1 (ε) του Ν. 2083/1992. ε) Τις ειδικές εισφορές και 
χρηματοδοτήσεις από διεθνείς οργανισμούς, δημόσιες ή 
ιδιωτικές επιχειρήσεις και νομικά ή φυσικά πρόσωπα και 
στ) Τις κληρονομιές, δωρεές και κληροδοσίες που κατα- 
λείπονται στο Πανεπιστήμιο Θεσσαλίας για τους σκο¬ 
πούς του εργαστηρίου. 


Ψ 

Άρθρο 8 
Τηρούμενα βιβλία 

Για τις ανάγκες του εργαστηρίου τηρούνται τα ακόλου¬ 
θα βιβλία και στοιχεία: 

Πρωτόκολλο εισερχόμενης-εξερχόμενης αλληλογρα¬ 
φίας, βαθμολόγιο φοιτητών, βιβλίο περιουσιακών στοι¬ 
χείων, φάκελος οικονομικών στοιχείων κάθε έτους, κατά¬ 
λογος επιστημονικών βιβλίων, περιοδικών και οργάνων, 
αρχείο ερευνητικών προγραμμάτων, βιβλίο μεταβολών 
προσωπικού και κάθε άλλο βιβλίο ή στοιχείο που προ- 
βλέπεται από ειδικές διατάξεις ή που κρίνεται απαραίτη¬ 
το. 

Στον Υπουργό Εθνικής Παιδείας και Θρησκευμάτων 
αναθέτουμε τη δημοσίευση και εκτέλεση του παρόντος 
διατάγματος. 

Αθήνα, 7 Μάΐου 1999 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ ΕΘΝΙΚΗΣ ΠΑΙΔΕΙΑΣ 

ΟΙΚΟΝΟΜΙΚΩΝ ΚΑΙ ΘΡΗΣΚΕΥΜΑΤΩΝ 

ΝΙΚ. ΧΡΙΣΤΟΔΟΥΛΑΚΗΣ ΓΕΡΑΣΙΜΟΣ Δ. ΑΡΣΕΝΗΣ 
-♦- 

( 2 ) 

ΠΡΟΕΔΡΙΚΟ ΔΙΑΤΑΓΜΑΥΠ'ΑΡΙΘ.93 

Κατανομή οργανικών θέσεων Δικαστικών Λειτουργών 
στα Διοικητικά Δικαστήρια του Κράτους. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

Α. Τις διατάξεις: 1) Του άρθρου 3 παρ. 2 εδ. α' περ. ββ, 
του Ν. 1756/1988 «Κώδικας Οργανισμού Δικαστηρίων και 
κατάστασης Δικαστικών Λειτουργών» (Α' 35), όπως δια¬ 
μορφώθηκε με το άρθρο 6 παρ. 8του Ν. 2408/96 (Α' 104), 
2) του άρθρου 29Ατου Ν. 1558/1985 «Κυβέρνηση και Κυ¬ 
βερνητικά όργανα» (Α' 137) όπως προσετέθησαν με το 
άρθρο 27 του Ν. 2081/1992 (Α' 154) και τροποποιήθηκαν 
με το άρθρο 1 παρ. 2α του Ν. 2469/1997 (Α'38). 

Β. Την 309/21.1.1999 γνώμη του Γ ενικού Επιτρόπου της 
Επικράτειας των Τακτικών Διοικητικών Δικαστηρίων 
αφού έλαβε υπόψη τις αιτιολογημένες προτάσεις των δι¬ 
καστικών λειτουργών που διευθύνουν τα Διοικητικά Εφε- 
τεία της Χώρας. 

Γ. Το γεγονός ότι το παρόν διάταγμα δεν προκαλεί επι¬ 
πλέον δαπάνη σε βάρος του Κρατικού Προϋπολογισμού 
και 

Δ. Την 91/1999 γνωμοδότηση του Συμβουλίου Επικρά¬ 
τειας, μετά από πρόταση του Υπουργού Δικαιοσύνης, 
αποφασίζουμε: 

Άρθρο 1 

Οι τριάντα έξι (36) οργανικές θέσεις των Δικαστικών 
Λειτουργών των Τακτικών Διοικητικών Δικαστηρίων του 
Κράτους, που συστήθηκαν από 1.1.99 με τις διατάξεις του 
άρθρου 16 παρ. 4 περ. β'του Ν. 2521/1997 «Ειδικό μισθο¬ 
λόγιο δικαστικών λειτουργών, μισθολόγια κύριου προσω¬ 
πικού Νομικού Συμβουλίου του Κράτους και Ιατροδικα¬ 
στών και άλλες διατάξεις» κατανέμονται στα Διοικητικά 
Εφετεία και Πρωτοδικεία του Κράτους ως εξής: 


Α. ΔΙΟΙΚΗΤΙΚΑ ΕΦΕΤΕΙΑ 

1. Αθηνών: α) Τρεις (3) οργανικές θέσεις προέδρων 
εφετών οριζομένου του συνολικού αριθμού αυτών σε εί¬ 
κοσι έξι (26). 

β) Έξι (6) οργανικές θέσεις εφετών οριζομένου του συ¬ 
νολικού αριθμού αυτών σε εκατό (100). 

2. Θεσσαλονίκης: α) Δύο (2) οργανικές θέσεις προέ¬ 
δρων εφετών οριζομένου του συνολικού αριθμού αυτών 
σε οκτώ (8). 

β) Τρεις (3) οργανικές θέσεις εφετών οριζομένου του 
συνολικού αριθμού αυτών σε είκοσι τέσσερις (24). 

3. Λάρισας: Μία (1) οργανική θέση εφέτη οριζομένου 
του συνολικού αριθμού αυτών σε επτά (7). 

4. Τρίπολης: Μία (1) οργανική θέση εφέτη οριζομένου 
του συνολικού αριθμού αυτών σε πέντε (5). 

5. Χανιών: Μία (1) οργανική θέση εφέτη οριζομένου του 
συνολικού αριθμού αυτών σε τέσσερις (4). 

Β. ΔΙΟΙΚΗΤΙΚΑ ΠΡΩΤΟΔΙΚΕΙΑ 

1. Χαλκίδας: α) Μία (1) οργανική θέση προέδρου πρω¬ 
τοδικών οριζομένου του συνολικού αριθμού αυτών σε 
δύο (2). 

β) Μία (1) οργανική θέση πρωτοδίκη-παρέδρου πρωτο¬ 
δικείου οριζομένου του συνολικού αριθμού αυτών σε έξι 
( 6 ). 

2. Ιωαννίνων: α) Μία (1) οργανική θέση προέδρου πρω¬ 
τοδικών οριζομένου του συνολικού αριθμού αυτών σε 
δύο (2). 

β) Δύο (2) οργανικές θέσεις πρωτοδικών -παρέδρων 
πρωτοδικείου οριζομένου του συνολικού αριθμού αυτών 
σε έξι (6). 

3. Ρόδου: α) Μία (1) οργανική θέση προέδρου πρωτοδι¬ 
κών οριζομένου του συνολικού αριθμού αυτών σε δύο (2). 

β) Δύο (2) οργανικές θέσεις πρωτοδικών -παρέδρων 
πρωτοδικείου οριζομένου του συνολικού αριθμού αυτών 
σε έξι (6). 

4. Βόλου: α) Μία (1) οργανική θέση προέδρου πρωτοδι¬ 
κών οριζομένου του συνολικού αριθμού αυτών σε δύο (2). 

β) Μία (1) οργανική θέση πρωτόδικη - παρέδρου πρω¬ 
τοδικείου οριζομένου του συνολικού αριθμού αυτών σε 
έξι (6). 

5. Τρίπολης: α) Μία (1) οργανική θέση προέδρου πρω¬ 
τοδικών οριζομένου του συνολικού αριθμού αυτών σε 
δύο (2). 

β) Δύο (2) οργανικές θέσεις πρωτοδικών - παρέδρων 
πρωτοδικείου οριζομένου του συνολικού αριθμού αυτών 
σε πέντε (5). 

6. Σύρου: Μία (1) οργανική θέση πρωτοδίκη-παρέδρου 
πρωτοδικείου οριζομένου του συνολικού αριθμού αυτών 
σε τρεις (3). 

7. Ναυπλίου: Μία (1) οργανική θέση πρωτοδίκη-παρέ¬ 
δρου πρωτοδικείου οριζομένου του συνολικού αριθμού 
αυτών σε τρεις (3). 

8. Κορίνθου: Μία (1) οργανική θέση πρωτοδίκη-παρέ¬ 
δρου πρωτοδικείου οριζομένου του συνολικού αριθμού 
αυτών σε τέσσερις (4). 

9. Κοζάνης: Μία (1) οργανική θέση πρωτοδίκη-παρέ¬ 
δρου πρωτοδικείου οριζομένου του συνολικού αριθμού 
αυτών σε πέντε (5). 

10. Καλαμάτας: Μία (1) οργανική θέση πρωτοδίκη-πα¬ 
ρέδρου πρωτοδικείου οριζομένου του συνολικού αριθ¬ 
μού αυτών σε τέσσερις (4). 

11. Βέροιας: Μία (1) οργανική θέση πρωτοδίκη-παρέ- 

δρου πρωτοδικείου οριζομένου του συνολικού αριθμού 
αυτών σε τέσσερις (4). 

Άρθρο 2 

Η ισχύς του παρόντος διατάγματος αρχίζει από τη δη¬ 
μοσίευσή του στην Εφημερίδα της Κυβερνήσεως. 

Στον Υπουργό Δικαιοσύνης αναθέτουμε τη δημοσίευση 
και εκτέλεση του παρόντος διατάγματος. 

Αθήνα, 14 Μαΐου 1999 
Ο ΠΡΟΕΔΡΟΙ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΠΟΥΡΓΟΣ ΔΙΚΑΙΟΣΥΝΗΣ 

ΕΥΑΓΓΕΛΟΣ ΓΙΑΝΝΟΠΟΥΛΟΣ 
-Φ- 

ΑΠΟΦΑΣΕΙΣ 

- (3) 

Πράξη Διοικητή αριθ. 2444/10.5.99 

Αναστολή της ΠΔ/ΤΕ 2278/27.12.93 περί εφαρμογής από 
τα πιστωτικά ιδρύματα που λειτουργούν στην Ελλάδα 
της απόφασης 883/93 του Συμβουλίου Ασφαλείας 
του Οργανισμού Ηνωμένων Εθνών σχετικά με την επι¬ 
βολή κυρώσεων κατά της Λιβύης. 

ΤΡΑΠΕΖΑ ΤΗΣ ΕΛΛΑΔΟΣ 
Ο ΔΙΟΙΚΗΤΗΣ ΤΗΣ ΤΡΑΠΕΖΑΣ ΤΗΣ ΕΛΛΑΔΟΣ 

Αφού έλαβε υπόψη: 

α) Το Ν. 2548/97 «Ρυθμίσεις για την Τράπεζα της Ελλά¬ 
δος». 

β) Το άρθρο 1 του Ν. 1266/82 «Όργανα ασκήσεως της 
νομισματικής, πιστωτικής και συναλλαγματικής πολιτικής 
και άλλες διατάξεις». 


γ) Τις 883/93 και 1192/82 αποφάσεις του Συμβουλίου 
Ασφαλείας του Οργανισμού Ηνωμένων Εθνών σχετικά με 
την επιβολή κυρώσεων κατά της Λιβύης. 

δ) Την ΠΔ/ΤΕ 2278/27.12.93 η οποία εξεδόθη σε εφαρ¬ 
μογή της 883/93 απόφασης του Συμβουλίου Ασφαλείας 
του Οργανισμού Ηνωμένων Εθνών. 

ε) Τη σχετική υπ’ αριθμ. 5/ΡΗ5Τ/1999/10/8.4.99 δήλωση 
του Προέδρου του Συμβουλίου Ασφαλείας του Οργανι¬ 
σμού Ηνωμένων Εθνών που αφορά την αναστολή των κυ¬ 
ρώσεων κατά της Λιβύης, αποφάσισε τα ακόλουθα: 

Αναστέλλονται οι διατάξεις της ΠΔ/ΤΕ 2278/27.12.93 
σχετικά με την επιβολή κυρώσεων κατά της Λιβύης. 

Η πράξη αυτή ισχύει από την ημερομηνία κοινοποιήσε- 
ώςτης. 

Από τις διατάξεις της παρούσα πράξης δεν προκαλείται 
δαπάνη σε βάρος του Κρατικού Προϋπολογισμού. 

Η πράξη αυτή να δημοσιευθεί στην Εφημερίδα της Κυ¬ 
βερνήσεως. 

Ο Διοικητής 
ΛΟΥΚΑΣ ΠΑΠΑΔΗΜΟΣ 
-Φ- 

ΔΙΟΡΘΩΣΕΙΣ ΣΦΑΛΜΑΤΩΝ (4) 

Στο Φ.Ε.Κ. 60/Α/26.3.99 δημοσιεύθηκε το Π. Δ/γμα υπ’ 
αριθμ. 58 «Σύσταση τριών (3) θέσεων με σύμβαση εργα¬ 
σίας ιδιωτικού δικαίου στο ΓΡΑΦΕΙΟ ΤΟΥ ΔΙΕΥΘΥΝΟ- 
ΝΤΟΣ ΣΥΜΒΟΥΛΟΥ της Ανώνυμης Συγκοινωνιακής Εται¬ 
ρείας Θερμικών Λεωφορείων Ε.Θ.Ε.Λ. Α.Ε.» γίνεται η πα¬ 
ρακάτω διόρθωση: 

Στο προοίμιο αυτού, παράγραφος 1 στοίχος 6ος «Ν. 
2688» στο ορθόν «Ν. 2668». 

(Από το Υπ. Μεταφορών & Επικοινωνιών) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




